runetrust/blame-folketinget-dk huggingface dataset:
Christian Rabjerg Madsen (S), 2020-12-22:
Og de folk, der desværre er blevet arbejdsløse, på trods af – på trods af – at vi har holdt hånden under mere end 250.000 arbejdspladser i foråret og skaber 14.000 arbejdspladser næste år, er jo blevet det på grund af coronaen, en sygdom, som vi gør, hvad vi kan, for at bekæmpe.
Birthe Rønn Hornbech (V), 1997-10-30:
Det er meget fyldige lovforslag, vi har fået, vi har en betænkning, vi har nogle lange høringssvar, og man har også forsøgt at dyrke det her, men jeg ser ikke et endeligt svar på en tilfredsstillende løsning, og jeg må også sige ærligt, at jeg ikke kan se løsningen i dag, men jeg går ud fra, at ministeren er lige så optaget af at få det spørgsmål løst, som vi er i Venstre.
Pia Kjærsgaard (DF), 2007-10-04:
Ligesom jeg sagde til hr. Villy Søvndal, håber jeg inderligt, at Socialdemokratiet også vil sætte sig ved forhandlingsbordet, for ligesom med velfærdsreformen ser jeg meget gerne, at Socialdemokratiet er med, ligesom jeg meget gerne havde set, at Socialdemokratiet havde været med i mange af de andre store reformer, vi siden har gennemført.
Ellen Trane Nørby (V), 2011-12-20:
Det er fuldstændig rigtigt, som hr. Dennis Flydtkjær siger, at det ville være langt rarere, hvis vi kunne have taget den her debat med Socialdemokraternes ordfører, som jo ikke tør gå på talerstolen, og som ikke turde gå på talerstolen under andenbehandlingen.
Peder Hvelplund (EL), 2021-03-17:
På den baggrund undrer det os gevaldigt, at statsministeren så egenhændigt udvælger og besøger Israel for at indlede et samarbejde, hvis karakter og omfang stadig virker ret uklart, ligesom jeg ærlig talt må sige, at regeringens tiltag her fremstår meget egenrådigt.
Mai Mercado (KF), 2017-03-15:
Når rapporten foreligger, og den tror jeg faktisk godt kan gøre os klogere også på den her problematik, så vil jeg tage kontakt til sundhedsministeren med henblik på at drøfte, hvordan vi i fællesskab kan sikre, at borgerne får den hjælp, de skal have, så ingen bliver sendt ud i ingenmandsland mellem to sektorer, mens myndighederne finder ud af, hvem der skal betale.
Orla Hav (S), 2011-02-24:
Jeg beklager, at det var sådan, og jeg synes faktisk, at det ville klæde hr. Kristian Thulesen Dahl, hvis man også fra hr. Kristian Thulesen Dahls side tog ad notam, at det var det billede, man forsøgte at skabe over for ganske almindelige borgere: Vi har råd til det hele, vi kan det hele, og nu sidder vi med smerten.
Jane Heitmann (V), 2019-03-29:
Det er jo helt hen i vejret, at man som borger i Danmark kan risikere at gå rundt med uopdaget cancer, fordi regionerne ikke har indkaldt til screening rettidigt, og så oven i købet efterfølgende ikke have mulighed for at søge erstatning, hvis man oplever skader, fordi regionerne har svigtet.
Martin Henriksen (DF), 2017-02-08:
Vi har også set eksempler på, at folk, der opholder sig illegalt i Danmark, faktisk er optaget på danske uddannelsesinstitutioner og går der, selv om de ikke har en opholdstilladelse og et lovligt opholdsgrundlag i Danmark, og uden at institutionen tilsyneladende er opmærksom på, at de har en person gående, som faktisk slet ikke må opholde sig i Danmark.
Gitte Lillelund Bech (V), 2002-03-22:
Vi mener fra Venstres side, at sprogstimulering af tosprogede børn fra 3-års-alderen kombineret med kommunernes frie valg med hensyn til at tilrettelægge integrationsindsatsen, også når det gælder tilbud om modersmålsundervisning, er en af de mange brikker, der skal til for at sikre bedre integration af tosprogede i Danmark.
Pernille Rosenkrantz-Theil (S), 2020-03-11:
Så har jeg som minister i øvrigt haft møde med Danmarks Private Skoler, friskolerne og Efterskoleforeningen den 3. juli 2019, ligesom jeg den 24. september 2019 deltog i Efterskoleforeningens bestyrelsesmøde og jeg den 27. januar deltog i et fælles møde med Danmarks Private Skoler og Dansk Friskoleforening, de tyske mindretalsskoler og Foreningen af Kristne Friskoler.
Per Ørum Jørgensen (KF), 2007-02-23:
Afslutningsvis vil jeg gøre opmærksom på, at et mindretal i den konservative folketingsgruppe vil stemme imod dette lovforslag ud fra en principiel betragtning om, at det ikke er særlig afgørende, om indgrebet foregår i offentligt eller privat regi, eller hvor regningen i øvrigt sendes hen.
Mogens Lykketoft (S), 2001-02-21:
Det, som jeg synes er min opgave, og som jeg synes, jeg har varetaget i den her sammenhæng, er at udtrykke det, som jeg opfatter er meget bredt funderet i det danske Folketing og i den danske offentlighed omkring holdningen til de dybt deprimerende begivenhedsforløb, der foregår i Mellemøsten i øjeblikket.
Kristian Thulesen Dahl (DF), 2000-12-13:
Derfor falder han over noget med læplantning og selvfølgelig også ulandsbistanden, og det er i relation til det sidste, jeg vil stille hr. Jan Petersen dette spørgsmål: Selv om vi nedsætter rammen for ulandshjælpen til 0,7 eller 0,8 pct. af BNI, er det så ikke korrekt, at Danmark stadig vil være blandt de allerstørste givere i verden?
Mogens Jensen (S), 2008-04-30:
Hvorfor kontaktede ministeren pressen den 6. april 2008 og sagde, at han overvejede at boykotte OL-åbningen af samvittighedsmæssige grunde, når ministeren allerede 2-3 måneder forinden havde meddelt Dansk Idrætsforbund, at han ikke deltager i åbningen?
Per Clausen (EL), 2008-05-14:
Men er kernen i det her ikke stadig væk, at når man f.eks. ude i lokalområderne diskuterer, om der skal stilles ekstra krav til landmænd i en nationalpark, og landmændene siger, at det skal der ikke, mens natur- og miljøorganisationerne siger, at det er nødvendigt, for at vi kan få et resultat her, så siger hr. Dohrmann med hundrede procents sikkerhed og i øvrigt med fuldstændig korrekt baggrund i den aftale og den lov, som er lavet om nationalparker: Nej, der skal ikke stilles ekstra krav til landmændene, for det vigtigste er, at der ikke stilles ekstra krav.
Rasmus Horn Langhoff (S), 2021-12-02:
Så kan man jo, og det kender Nye Borgerlige og de fleste partier sikkert ganske fint selv til, have rigtig, rigtig mange ting, man gerne vil, og rigtig mange ting, man godt kan finde ud af at prioritere man gerne vil bruge penge på, men i og med at man ikke kan få alt på en og samme tid, bliver man nødt til at prioritere, og det her kan altså ikke prioriteres for nuværende, fordi pengene ikke kan findes, eller fordi vi ikke er villige til at skære der, hvor der skal skæres, for at finde pengene.
Pernille Rosenkrantz-Theil (S), 2020-01-15:
Og man kan sige, at nu, hvor Venstre og Socialdemokratiet i fællesskab har flertal herinde, er det jo sådan set et meget godt udgangspunkt for nogle forhandlinger, at man kan sige, at slagretningen er den samme – og det hører jeg egentlig den er – nemlig et ønske om, at vi med de forhandlinger, der kommer, skal sørge for at holde hånden under det derude.
Charlotte Antonsen (V), 2000-11-21:
Så det er jo nogle år ud i fremtiden, at vi når 30 eller 28. Derfor mener vi i Venstre, at det var mere reelt at tage diskussionen om, hvordan Kommissionen skal se ud, og hvilke lande der skal repræsenteres, samtidig med den generelle diskussion, der nu lægges op til, af, hvordan EU skal se ud i fremtiden.
Margrethe Vestager (RV), 2013-02-28:
Det er også svært ikke at sætte lighedstegn mellem politisk handlekraft og formulering af nye regler, men vi er i en situation, hvor vi er nødt til at få det meste ud af de ressourcer, vi har – og det gør vi ikke ved at læne os tilbage og sige: Når vi ikke har penge, har vi dog stadig reglerne.
Kristen Touborg (SF), 2004-05-26:
Kan hr. Jørn Dohrmann bekræfte, at under vandmiljøforhandlingerne og de beregninger, regeringen lavede i forbindelse med oppositionens forslag, regnede regeringen mildest talt forkert eller gik ud og misforstod fuldstændig, hvad det var, forhandlerne sagde?
Ole M. Nielsen (KRF), 2001-02-28:
Fiskeriet står jo for en smuk og flot gammel kultur og et oprindeligt erhverv i Danmark, men omvendt må man jo også sige, at man jo heller ikke kan forlange, at fiskeriet skulle kunne være ligesom i gamle dage, når intet andet i verden er det, selv om vi synes, at det kunne være skønt.
Elisabeth Geday (RV), 2007-04-19:
Jeg opfatter hr. Bent Bøgsteds udtalelse således, at han sådan set er enig med mig i, at hvis man er syg og lider af skizofreni, før man er fyldt 25 år, og derfor har brug for at være i fred og ro for et eventuelt økonomisk pres gennem lavere sociale ydelser, så har man brug for det samme, når man er over 25.
Bodil Kornbek (KD), 2004-11-24:
Jeg kunne også godt tænke mig at stille ministeren et spørgsmål om, hvad der egentlig sker, hvis de lande, der tager kvoteflygtninge, tager dem, der er bedst uddannede, tager dem, der måske også har flest ressourcer de omstændigheder taget i betragtning, som de jo er i.
Allan Niebuhr (KF), 2007-05-02:
Det er i vores optik ikke hensigtsmæssigt eller ordentlig dyrevelfærd at transportere dyr i flere døgn, næsten uanset om der er hvil eller ej, og hvis man gør det uden hvil, er det i hvert fald helt utilstedeligt med hensyn til dyrs velfærd.
Sophie Hæstorp Andersen (S), 2011-12-01:
I Socialdemokratiet var vi lodret uenige i den daværende regerings beslutning om at lægge regningen for den økonomiske krise og de ufinansierede skattelettelser i børneværelset både med hensyn til indførelse af brugerbetaling, som vi nu fjerner med det her forslag, og ved at beskære børnechecken, og beskæringen fjernes nu også med den her finanslov.
Henriette Kjær (KF), 2003-04-01:
Jeg har fire helt klare mål i mit arbejde som ligestillingsminister, og de er: der skal flere kvinder i ledelse, politik og forskning; udsatte kvinder og mænd skal have støtte og hjælp, der er målrettet deres forskellige behov; vold mod kvinder skal bekæmpes med alle midler, og der skal være lige løn for lige arbejde.
Martin Lidegaard (RV), 2002-11-28:
Vil De Konservative på længere sigt arbejde for, at vi igen når det oprindelige niveau for ulandsbistanden, 1 pct., eller har man problemer med, at man benytter de penge til at finansiere et skattestop, som De Konservative ikke undlader at gøre opmærksom at man i og for sig er imod?
Villy Søvndal (SF), 2004-02-19:
Jeg tog faktisk afstand fra terror under enhver form i min indledning, men så konstaterede jeg, at hvis man ser, hvor der bliver slået flest mennesker ihjel på grund af staters eller organisationers terrorhandlinger, er der ikke nogen tvivl om, at det mest forråede sted, vi har på denne jord i øjeblikket, hedder Tjetjenien. Jeg forstår, at hr. Jesper Langballe synes - det var vel essensen af hr. Jesper Langballes indlæg - at når stater udfører terror, sådan som Rusland gør i Tjetjenien, er det i orden, og så har Dansk Folkeparti fuld forståelse for, at det kan være nødvendigt.
Søren Søndergaard (EL), 2019-01-11:
Så kommer der så her et forslag om, at man skal lave en mærkningsordning – der kunne sikkert laves nogle meget mere radikale forslag; det her er sådan et lillebitte forslag – og det bliver så også afvist af ministeren med henvisning til, at forbrugerne jo ikke er kemieksperter osv.
Lene Espersen (KF), 2003-02-19:
Hvad jeg imidlertid også synes er væsentligt at få understreget igen over for hr. Tórbjørn Jacobsen, er, at spørgsmålet om en eventuel færøsk overtagelse af kriminalforsorgsområdet - og det er jo det område, vi diskuterer lige nu - for tiden drøftes i en særlig arbejdsgruppe bestående af danske og færøske embedsmænd
Hans Kristian Skibby (DF), 2021-01-12:
Vi har endda i det her konkrete forslag sagt, at vi bare vil have, at Folketinget skal være med til, at der bliver indført en dispensationsmulighed, så man lokalt i kommunen, i teknisk udvalg eller i plan- og miljøudvalget, eller hvad de forskellige udvalg hedder i kommunerne, kan gå ind politisk og sige: Vi har en ansøgning fra x campingplads; de ønsker at bruge otte pladser om året til de og de formål –
Line Barfod (EL), 2009-02-26:
Og alligevel har vi altså en regering, godt støttet af Dansk Folkeparti, der synes, at vi skal have endnu flere af den slags problemer, en regering, der står og hykler og siger, hvor er det forfærdeligt, at de her forældre ikke tager sig noget bedre af deres børn, hvor er det forfærdeligt, at kommunerne ikke gør en bedre indsats.
Mai Mercado (KF), 2023-05-12:
I England er det sådan, at når der foregår et partnerdrab, er man inde at analysere de faktiske omstændigheder; man kortlægger forløbet og finder ud af, præcis hvilke myndigheder man har været i kontakt med, og herunder udtrækker man også en læring: Kunne man have gjort noget anderledes?
Dennis Flydtkjær (DF), 2013-02-07:
Da vi gjorde plusser og minusser op til sidst, vurderede vi simpelt hen i vores folketingsgruppe, at det ikke var nok til, at vi ville gå med, netop fordi man, som jeg sagde, gik ud og skar ned i tilskuddet til tandrensning, hvilket vi frygtede kunne have nogle negative konsekvenser for nogle, f.eks. for folk, der er i risiko for at få paradentose.
Søren Søndergaard (EL), 2019-04-12:
Nej, det betyder det ikke, for der kan bestemt være situationer, hvor det kan være fornuftigt også at lave en fysisk grænsekontrol, men efter vores opfattelse er det ikke først og fremmest et politisk skøn, men et politifagligt skøn i forhold til, hvor ressourcerne er bedst anvendt.
Maria Reumert Gjerding (EL), 2016-02-11:
Hvis vi kan demonstrere over for andre lande, over for organisationer, over for regeringer, at det faktisk kan lade sig gøre at fastholde og drive et velfærdssamfund, samtidig med at vi har omstillet os til klimaneutralitet, til et samfund, der ikke udleder CO2, så er vi et godt eksempel, et eksempel til efterfølgelse, og eksemplets magt er stor.
Lene Espersen (KF), 2003-01-23:
Helt bredt igennem debatten i dag har det jo været tydeligt, at der er enighed om, at der nok er behov for yderligere lovgivning på området, og det er jo også derfor, regeringen har taget det her hasteinitiativ, udarbejdet et lovudkast og sendt det i høring. Jeg tror, det var fru Elisabeth Arnold, men også fru Pia Kristensen og andre, der var inde på: Jamen hvornår kommer det lovforslag så, og skal beslutningsforslaget, som vi behandler her i dag, bruges som en slags pression mod regeringen til nu at sikre, at det lovforslag så også bliver fremsat hurtigst muligt?
Gitte Lillelund Bech (V), 2010-04-28:
Det, jeg satser på og arbejder efter, og som jeg håber at både hr. John Dyrby Paulsen og hr. Helge Adam Møller vil være med til, er, at vi som ansvarlige politikere træffer beslutningerne inden den 1. juli 2010, så forsvaret fremadrettet ved, hvad de skal arbejde med de næste 4½ år under forsvarsforliget.
Helge Sander (V), 2008-02-05:
Alene der har vi afsat 135 mio. kr., og når vi gør det, er det, fordi jeg håber, at vi ad den vej også kan få fat på nogle af dem, som kan have glæde af at blive endnu dygtigere - ikke bare dygtige til det, som man skal lære ved hjælp af e-learning, men også til at bruge nettet effektivt.
Jens Rohde (V), 2001-02-28:
Det kan godt være, at udviklingsministeren i den her sag har optrådt som politisk nybegynder og amatør, men man må i hvert sige, at én ting har hun da lært, og det er at lade være med at svare på de spørgsmål, som vi stiller her fra Folketinget.
Line Barfod (EL), 2004-05-06:
På baggrund af den debat, der har været indtil nu, bliver det jo nok nødvendigt, bare for at Dansk Folkeparti ikke skal være i tvivl, at slå fast, at Enhedslisten mener, at overgreb mod børn er en forfærdelig forbrydelse, og det er vi faktisk overbeviste om at stort set alle i Danmark mener og alle i dette Folketing mener.
Helle Thorning-Schmidt (S), 2012-01-11:
De to problemer bliver vi nødt til at løse, og det er derfor, regeringen arbejder med en betalingsring, trængselsring, hvad man nu vil kalde den, så vi finder en løsning, der gør, at vi får mindre trængsel på vejene og får nogle indtægter, så vi kan investere i den kollektive trafik – ikke bare i København og omegn, men faktisk på hele Sjælland.
Eyvind Vesselbo (V), 2004-02-20:
Men jeg vil sige til fru Elsebeth Gerner Nielsen, at i den her sag kan jeg åbenbart ikke søge trøst ved fru Elsebeth Gerner Nielsens bryst, for fru Elsebeth Gerner Nielsen har jo allerede meddelt Nordjylland, at hun ikke tror, at de bestræbelser, en gruppe mennesker gør for at få Fosdal til at køre videre, vil lykkes. Derfor tror jeg, at hverken jeg eller den gruppe kan søge trøst hos fru Elsebeth Gerner Nielsen.
Zenia Stampe (RV), 2024-02-22:
Vi kan godt være med til at sige, at der er nogle befolkningsgrupper, hvor udfordringen er større, men der skal også være en anerkendelse af, at det kan lade sig gøre – altså alle dem, som ikke var en del af det lille mindretal, som mislykkedes, beviser jo hele tiden, at det ikke er umuligt, og at man ikke kan stemple en hel kultur, fordi der er nogle i den gruppe, der ikke lykkes, og at de så udgør en overrepræsentation i en statistik.
Morten Bødskov (S), 2013-04-23:
Selve lovændringen vedrørte alene dna-registeret, men det er udtrykkeligt tilkendegivet i bemærkningerne til lovforslaget, at der med vedtagelsen af lovforslaget fra Justitsministeriets side også vil blive taget initiativ til at indføre tilsvarende regler for fingeraftryk.
Kristian Hegaard (RV), 2020-12-21:
Radikale Venstre vil også stille nogle spørgsmål i selve udvalgsbehandlingen for at se, om vi kan gøre den her lov endnu bedre, nemlig i forhold til at vi vil have opmærksomhed på det ret lave beviskrav, der er til, hvornår ydelsen tilbageholdes.
Lars Løkke Rasmussen (V), 2013-12-03:
Vi har forsøgt at prøve at presse regeringen til at tage en diskussion om velfærdsturisme, altså det fænomen, at vi på skyggesiden af det, der ellers er positivt, nemlig den fri bevægelighed, oplever, at vores velfærdsmodeller kommer under angreb.
Pernille Blach Hansen (S), 2001-01-11:
I forhold til ammoniakfordampningen er det selvfølgelig noget, vi skal kigge på også i de kommende forhandlinger, og jeg kan godt forstå, at Enhedslisten er meget kede af ikke at være med og ikke at være en del af forligskredsen bag Vandmiljøplan II. Men jeg kan forsikre hr. Søren Kolstrup om, at vi vil gøre alt, hvad vi kan, for at komme med nogle rigtig gode løsningsforslag, også i forhold til gyllen.
Poul Erik Dyrlund (S), 1998-10-20:
Jeg kan i øvrigt som en sidebemærkning nævne, at jeg har hørt, at den aftale, der blev indgået, er blevet rost af de omhandlede personalegrupper, og det er jo ikke så ringe at konstatere som forhandler, uanset på hvilken side af bordet man sidder.
Keld Albrechtsen (EL), 2002-11-12:
Jeg ved så godt, at der ikke er aftalt konkrete priser på nuværende tidspunkt på alle de nye områder, men de vil jo blive påvirket af det loft, som ligger i det her forslag, og under alle omstændigheder vil det skabe problemer for videreudbygningen af vindkraften.
Kristen Touborg (SF), 2006-01-13:
Men det, jeg egentlig gerne ville spørge Venstres ordfører om, er på baggrund af, som det blev nævnt, at hvis man har en samlet ændring af landbrugsloven, kan man ikke sådan automatisk få stemt dele af den hjem og regne med, at der er flertal for det, uden at vi også bindes op på noget andet.
Sonja Albrink (CD), 1999-10-27:
Men hvis man skal være sin opgave voksen, kan man jo ikke bare forholde sig til tingene sådan lidt på et overordnet plan, så må man jo gå længere ned i detaljerne og se på, hvilke virkninger disse lovændringer vil få. Og her bliver det altså lidt indviklet efter vores opfattelse.
Jette Gottlieb (EL), 2001-03-28:
Når jeg spørger, er det, fordi jeg synes, at socialministeren har været bemærkelsesværdigt tavs i den debat, der har været, hvor flere regeringsmedlemmer jo har bekræftet, at man nu erkender, at der er noget galt med den aktiveringspolitik, der har været ført.
Lone Dybkjær (RV), 2005-05-10:
et spørgsmål om, hvorvidt der er tale om en socialdemokratisk, gammeldags, socialistisk indstilling til tingene, som går ud på, at vi ved bedre end familierne selv, eller det er den indstilling, som vi i regeringen har, at det er familierne, der skal træffe beslutninger, som vedrører deres børn, og at vi derfor skal give familierne reelle valgmuligheder, reel frihed til at træffe nogle beslutninger.
Keld Albrechtsen (EL), 2004-02-18:
Grunden til, at jeg stiller det her spørgsmål, er, at statsministeren vel er bekendt med, at det går meget trægt med forhandlingerne om en ny vandmiljøplan, og jeg kunne godt få den fornemmelse, at de to ministre, der forhandler på regeringens vegne, miljøministeren og fødevareministeren, ikke er udstyret med tilstrækkeligt mandat til at kunne bevæge sig i disse forhandlinger, og at årsagen hertil kan være, at de er lammet af skattestoppet.
Martin Henriksen (DF), 2015-01-16:
Jeg synes jo, det er bemærkelsesværdigt, at der er en række partier, som på den ene side siger, at forebyggelsesinitiativerne ikke hører sammen med det her lovforslag, men på den anden side selv har erkendt i en aftaletekst, at de hører sammen, og også her i salen taler meget om det i forbindelse med det lovforslag, som jo strammer lidt op i forhold til den nuværende retspraksis – hvilket jo understreger, at de to ting hører sammen.
Villy Søvndal (SF), 2007-04-25:
Og dermed synes jeg også – og det vil jeg godt sige til udenrigsministeren – at det er klædeligt, for dels synes jeg ikke, man skal lade folk i stikken, folk, der har hjulpet Danmark på et tidspunkt, hvor vi havde brug for hjælp; dels synes jeg også, at Danmark har et helt særligt ansvar ved at være med til at udløse den katastrofale situation, der i dag er i Irak.
Kristen Touborg (SF), 2010-04-08:
Så jeg vil meget gerne bede ministeren om at gå op og redegøre for det og samtidig redegøre for, om ministeren virkelig finder, at det er fuldstændig ligegyldigt, hvad Det Veterinære Sundhedsråd skriver, og om ministeren synes, at fordi der er en tidligere minister, der har givet et tilsagn til landbruget om, at man nok lige skulle kringle det her, så kan regeringen bare køre løs med det uanset konsekvenserne.
Kristian Jensen (V), 2011-11-17:
Og der er intet, intet, i det lovforslag, og jeg har heller ikke kunnet finde noget i debatten – jeg lader mig gerne rette, hvis jeg tager fejl – der siger, at det kræver et bredere flertal, en eller anden form for kvalificeret flertal, hvori Dansk Folkepartis stemmer så ikke tæller helt så godt med af en eller anden mærkelig grund, inden man kan vedtage det.
Elsebeth Gerner Nielsen (RV), 2003-05-06:
For det første problemet med tvangsægteskabet, for det andet de problemer, der kan opstå med de arrangerede ægteskaber mellem herboende danske mænd og udenlandske kvinder, og endelig problemerne med den manglende integration. Det første problem er af regeringen blæst gevaldigt op med henblik på at legitimere de regler, som i dag reelt forhindrer bindestregs-ægtepar i at leve sammen i Danmark.
Anne Baastrup (SF), 2004-04-15:
Som det også er blevet nævnt, har høringssvarene koncentreret sig om de politiske elementer, og hvor Venstre måske er lidt tøvende med hensyn til, om det er godt at blive ringet op om aviser, bøger, forsikringer, redningstjeneste osv., argumenterer Socialdemokraterne for, at det er meget godt for de unge, at de bliver ringet op om en forsikring.
Per Clausen (EL), 2009-05-07:
fra Enhedslistens side meget indstillet på, at det i en årrække vil koste penge, men da vi alligevel ikke nærer nogen som helst illusioner om, at vi slipper af med landbrugsstøtten på EU-plan foreløbig, synes vi, at man lige så godt kan bruge de penge målrettet til at opnå nogle resultater, som vi gerne vil opnå.
Lissa Mathiasen (S), 1997-12-03:
Med det udgangspunkt vil jeg godt sige, at Socialdemokratiet står 100 pct. bag den aftale, som regeringen indgik i april 1997, og som rækker frem til 1999, med bl.a. Amtsrådsforeningen, som betyder det første store ryk med 600-800 nye enestuer samt en målsætning om bedre fællesarealer, beskæftigelse, undervisning, daglig frisk luft samt de nødvendige personaleressourcer.
Morten Dahlin (V), 2020-04-23:
Jo, fremtiden så pludselig lidt mere dyster ud, fordi skattemyndighederne mente, at plantebaserede fødevarer med kakao, som f.eks. kakaodrik, skulle beskattes langt, langt hårdere end tidligere og også langt hårdere end mælkebaserede fødevarer med kakao, som f.eks. kakaomælk.
Pia Adelsteen (DF), 2013-11-28:
Det, som der ønskes ifølge lovforslaget, er, at forældelsesfristen bliver ændret på den måde, at man skal være 21 år, før den starter og går i gang med at tælle, kan man sige, sådan at det ikke er derfra, hvor forbrydelsen er sket, hvilket jo godt kan være mange år før.